నల్ సరోవర్

నల్ సరోవర్ భారతదేశంలోని గుజరాత్ రాష్ట్రంలో గల అహ్మదాబాద్ కు పశ్చిమాన 64 కిలోమీటర్ల దూరంలో, సనంద్ గ్రామానికి సమీపంలో ఉన్న సరస్సు. దీనిని ఏప్రిల్ 1969 లో నల్ సరోవర్ పక్షుల అభయారణ్యంగా ప్రకటించారు.

విస్తీర్ణం
ఇది గరిష్ఠంగా 120.82 చదరపు కిలోమీటర్ల (46.65 చదరపు మైళ్ళు) విస్తీర్ణం కలిగి, చిత్తడి నేలలతో కూడిన పక్షుల అభయారణ్యం.

ప్రత్యేకత
ఇక్కడికి శీతాకాలంలో, వసంతకాలంలో వలస పక్షులు వలస వస్తాయి. ఇది భారతదేశంలోని అతిపెద్ద చిత్తడి నేల కలిగిన పక్షుల అభయారణ్యం.

పక్షులు

నల్ సరోవర్ ప్రాంతంలో ఇప్పటివరకు 225 రకాల పక్షులు గుర్తించబడ్డాయి. వాటిలో 140 నీరు-పక్షులు వాటిలో 70 వలస పక్షులు.  ఈ 70 లో, 25 నుండి 30 వరకు మాత్రమే సందర్శకులు, పర్యాటకులు సులభంగా చూడవచ్చు. అక్కడి వ్యాఖ్యాన కేంద్రం ఫ్లెమింగో, పెలికాన్, ఎగ్రెట్, హెరాన్, బాతులు, కార్మోరెంట్, క్రేన్ వంటి ఈ 30 జాతుల పక్షులపై దృష్టి పెడుతుంది. సందర్శకులకు స్వచ్ఛమైన తాగునీటిని అందించడానికి రివర్స్ ఓస్మోసిస్ ప్లాంట్ ను కూడా ఇక్కడ ఏర్పాటు చేయబడింది.

గుర్తింపు
దీనిని "రామ్‌సర్ కన్వెన్షన్ సైట్ - వెట్ ల్యాండ్ ఆఫ్ ఇంటర్నేషనల్ ఇంపార్టెన్స్" గా ప్రతిపాదించారు.

24 సెప్టెంబర్ 2012 న నల్ సరోవర్‌ను రామ్‌సర్ సైట్‌గా ప్రకటించారు.

మూలాలు

సరస్సులు
గుజరాత్
గుజరాత్ నదులు
నీటి వనరులు